Brīvmūrnieku uzskaitījums — T

Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "T".

T

Latvijas 

 Tāls, Džons (1905—1963). Liepājā dzimis inženieris, pēc Otrā pasaules kara dzīvojis Francijā. Francijas lielložas Parīzes ložas „Gamajun” brālis (1952), sekretārs (1953), orators (1960), 1.pārraugs (1963). Perfekcijas ložas „Amici philosophiae” 4.grāda (1956—57) un 9.grāda (1958) loceklis. Parīzes ložu „Ziemeļblāzma” (1956) un „Koperniks” (1961) brālis. 
 Tanks, Matiass Heinrihs (). Tirgotājs, dzīvojis Lībekā (1778—85). Rīgas ložas „Apollo” brālis (pirms 1778). Sv.Pēterburgas ložas „Urania“ brālis (1775).
 Taube, Johans Kristofs Vilhelms (1766—). Mūziķis. Rīgas ložas „Zur kleinen Welt“ brālis.
 Taube, Otto Heinrihs (1765—). Rīgā dzimis Krievijas armijas virsnieks (1788). Sv.Pēterburgas ložas „Urania“ brālis (1788).
 Teblers, Johans Kristofors (). Ārsts, medicīnas doktors (1784—85), štāba ķirurgs. Polijas galma padomnieks, Polijas karaļa ārsts (1788). Rīgas ložas „Apollo” 1.pārraugs (1778). 4.grāds (1785).
 fon Tedens, Georgs (). Ierēdnis. Jelgavas ložas „Zu den drey Gekrönten Schwerdtern“ brālis (1818—21). 
 Tengers, Heinrihs Daniels (1750—). Dzimis Kurzemē. Rīgas ložas „Konstantin zur gekrönten Löwe (Adler)“ brālis (līdz 1790). Rīgas ložas „Zur kleinen Welt“ brālis.
 fon Tenners, Kārlis (1783—1860). Diplomāts un kartogrāfs. Krievijas vēstniecības darbinieks Ķīnā (1805), Napoleona karu dalībnieks, Kurzemes topogrāfisko karšu sastādītājs (1821). Jelgavas Jāņa ložas „Zu den drey Gekrönten Schwerdtern“ brālis (1816—19). 
 Tensens, Vilhelms (1751—). Muitas ierēdnis (1793—95). Rīgas ložas „Zur kleinen Welt“ brālis.
 Terrassons, Johans Francs (). Tirgotājs. Rīgas ložas „Apollo” brālis.
 Tesļevs, Aleksandrs (1781—1847). Napoleona karu dalībnieks, ģenerālmajors. Jelgavas Jāņa ložas „Zu den drey Gekrönten Schwerdtern“ atjaunotājs (1815).
 Tečs (Tetsch), Hermans Teodors (). Tirgotājs. Rīgas ložas „Kastors” brālis (1781). Rīgas ložas „Zur kleinen Welt“ brālis (1790).
 Tīdemanns, Ernsts Gustavs (1760—). Ventspilī dzimis tirgotājs. Rīgas ložas „Zur kleinen Welt“ brālis (1791—97).
 Tidemanns, P. (). Rīgas ložas „Kastors” sekretārs (1791).
 Tītjenss (Tietjens), Karls (1880—). Liepājas bankas direktors. Liepājas ložas „Enkurs” brālis (1930).
 Tillings, Johans Nikolajs (1739—1798). Garīdznieks un retorikas profesors Jelgavas „Academia Petrina”, dedzīgs brīvmūrnieks, politisku rakstu autors, kas esot veicinājuši t.s. dzirnavnieku dumpi (1792).
 Timrots, Aleksandrs Henrihs (1790—1848). Jēkabpilī dzimis Krievijas armijas virsnieks, Napoleona karu dalībnieks (1805—15), ģenerālleitnants (1847). Ložas „Savienotās sirdis” brālis Vikā Francijā (1815), apmeklējis Sv.Pēterburgas ložu „Elizabete pie labdarības”un Direktorālo ložu „Astreja” (1818).
 fon Tīzenhauzens, Filips Gottards (1785—). Vidzemes muižnieks, Krievijas armijas virsnieks. Napoleona karu dalībnieks (1805—15), ģenerālmajors (1829). Sv.Pētergurgas ložas „Pēteris pie taisnības” brālis (1815), orators (1816) un ložas „Izredzētais Mihails“ goda loceklis (1817).
 Tode, Jūlijs (1867—). Kapteinis k. ‘Katie’. Rīgas ložas „Jāņuguns” brālis (1927). 
 Tomaški (Tomaschki), Pauls (). Kēnigsbergas mācītājs. Vācijas brīvmūrnieku ordeņa kapitulmeistars. Piedalījies Rīgas ložas „Jāņuguns” dibināšanas svinībās (1924), tās goda loceklis.
 Tons, Mihaels Vilhelms (). Tirgotājs. Rīgas ložas „Kastors” mantzinis (1781), ceremonijmeistars (1782), 2.pārraugs (1784—1786). 4.grāds (1786).
 Torčiani (Torchiani), Kārlis (1880—). Tirgotājs, Melngalvju biedrības vecākais. Rīgas ložas „Jāņuguns” brālis (1929). 
 Torklers, Gotlībs Arnolds (). Viesnīcas īpašnieks (1778—84). Rīgas ložas „Apollo” brālis.
 Torklers, Gotlībs Vilhelms (1752—). Stiklinieks. Rīgas ložas „Zur kleinen Welt“ vācisko darbu 1.pārraugs. 7.grāda ložas 1.pārraugs (1793—1797).
 Tornovs (Tornou), Johans Gotlībs (). Farmaceits. Rīgas ložas „Zur kleinen Welt“ brālis.
 Torps, Arveds (1867—). Mazās ģildes vecākais. Rīgas ložas „Jāņuguns” brālis (1930). 
 fon Tranzē (von Transehe), Kārlis Otto (—1787). Asesors (1786). Rīgas ložas „Apollo” brālis (līdz 1787).
 Treijs, Pēteris Ernsts (1757—). Bārddzinis. Rīgas ložas „Zum Schwerdt“ brālis (1790).
 Trompovskis, Kristiāns Gotlobs (). Rīgas ložas „Apollo” brālis. Rīgas ložas „Castor” dibinātājs un ceremonijmeistars (1784).
 Trumpi, Fridrihs (). Šveicē dzimis tirgotājs. Rīgas ložas „Zum Schwerdt“ brālis (1790).

Citvalstu 
  Viljams Hovards Tāfts (William Howard Taft), ASV prezidents, Kilwinning Lodge No. 356, Ohaio.
  Harijs Trumens (Harry S Truman), ASV prezidents, Misūri lielložas lielmeistars Belton Lodge No. 450, Beltona, Misūri. 
  Marks Tvens (Mark Twain), rakstnieks, žurnālists. Polar Star Lodge No. 79, Sentluisa, Misūri.

Atsauces 

Brīvmūrnieku saraksti